Diari Oficial de la Generalitat Valenciana


Sumari del DOGV 7362, del 17-09-2014 (2014/8319)

Notificació de la sentència i de la interlocutòria d'aclaració en el procediment de guarda i custòdia número 1732/2013.
-----------------------------------------------------------------------------------------------------------------------

### Dades del document

Número de DOGV
:   7362

Data del DOGV
:   17-09-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8319


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència i de la interlocutòria d'aclaració en el procediment de guarda i custòdia número 1732/2013. [2014/8319]  
Rafael Roselló Sobrevela, secretari del Jutjat de Primera Instància número 8 de València.  
Procediment: família, guarda, custòdia, alimentació fill menor no matrimonial no consensuats 001732/2013.  
Part demandant: Juan Manuel Utrera Fernández.  
Part demandada: Natacha Cabezón Gimeno.  
Sobre guarda, custòdia o aliments de fills menors no matrimonials no consensuats.  
  
En el juí esmentat s'ha dictat una sentència i la interlocutòria d'aclariment, que tenen el text que, literalment, és com seguix:  
«Dispositiva  
Estime la demanda plantejada per Juan Manuel Utrera Fernández contra Natacha Cabezón Gimeno, declarada en rebel·lia, sobre guarda, custòdia i aliments de fills menors d'edat, i dispose les mesures següents:  
Pàtria potestat i règim de convivència  
1a. La pàtria potestat sobre el fill J. serà exercida en exclusiva per son pare Juan Manuel Utrera Fernández, i l'exercici de la pàtria potestat sobre els altres fills serà compartit amb la mare.  
Atribuïsc a Juan Manuel Utrera Fernández la convivència individual (guarda i custòdia) amb els seus fills menors.  
2n. Atribuïsc a la mare Natacha Cabezón Gimeno el dret a relacionar-se amb els seus fills menors, si no hi ha un acord amb l'altre progenitor, tots els dissabtes de les 11.00 hores fins a les 20.00 hores; la mare haurà d'arreplegar-los i reintegrar-los al domicili patern. Per a exercir este dret, la mare, Natacha Cabezón Gimeno, haurà de comunicar-ho al pare amb dos dies d'antelació per qualsevol mitjà del qual en quede constància escrita.  
No establisc un règim de visites de la mare respecte al fill J.  
Gastos ordinaris dels fills menors  
3r. En concepte de contribució als gastos ordinaris dels fills menors, Natacha Cabezón Gimeno ha de pagar al pare, Juan Manuel Utrera Fernández, la suma de 150 euros mensuals durant els cinc primers dies de cada mes per mensualitats anticipades i en el compte corrent que designe la mare; esta quantitat serà actualitzable anualment d'acord amb les variacions que experimente l'IPC fixat per l'Institut Nacional d'Estadística o organisme que el substituïsca.  
Gastos extraordinaris dels fills menors  
4t. Ambdós progenitors contribuiran al 50 per cent al pagament dels gastos extraordinaris dels fills comuns, els necessaris en tot cas i els convenients amb el consens previ per escrit d'ambdós progenitors; en qualsevol altre cas, s'acudirà a la via judicial.  
Tot això sense fer una condemna especial a les costes d'este procediment.  
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent i inserir-ne un testimoniatge en les actuacions originals, i que es notificarà a les parts, i se'ls fa saber que en contra es pot interposar en este jutjat un recurs d'apel·lació, dins dels 20 dies següents al dia que es notifique, amb la consignació prèvia de la quantitat de 50 euros en el compte d'este jutjat. Ho pronuncie, mane i firme.  
  
Publicació. La sentència anterior va ser llegida i publicada pel magistrat jutge que la va dictar, de forma legal, i el mateix dia de la seua data. En done fe.  
Atés que es desconeix el domicili o residència actuals de la part demandada, per una resolució de 8 de setembre de 2014, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat per a portar a efecte la diligència de notificació.  
  
  
València, 8 de setembre de 2014.- El secretari judicial: Rafael Roselló Sobrevela.  
Interlocutòria d'aclariment  
«Dispositiva  
Rectifique la sentència, de data 13 de juny de 2014, en el sentit que on es diu en l'apartat de gastos ordinaris dels fills menors de la dispositiva:  
"3. ... en el compte corrent que designe la mare; esta quantitat serà actualitzable anualment d'acord amb les variacions que experimente l'IPC fixat per l'Institut Nacional d'Estadística o organisme que el substituïsca.-  
Ha de dir:  
"3. ... en el compte corrent que designe el pare; esta quantitat serà actualitzable anualment d'acord amb les variacions que experimente l'IPC fixat per l'Institut Nacional d'Estadística o organisme que el substituïsca."  
Mode d'impugnació: per mitjà d'un recurs de reposició davant d'este jutjat; no obstant això, es durà a efecte el que s'ha disposat. El recurs haurà d'interposar-se per escrit en el termini de cinc dies hàbils comptats des de l'endemà de la notificació, amb la indicació de la infracció comesa a juí de la persona recurrent, i sense estos requisits no s'admetrà el recurs.  
Així mateix, d'acord amb el que disposa la disposició addicional quinzena de la Llei Orgànica del Poder Judicial, en la redacció que en fa la la Llei Orgànica 1/2009, de 3 de novembre, per a la interposició de l'anterior recurs s'haurà d'acreditar que s'ha consignat en el compte de depòsits i consignacions d'este jutjat en Banesto la quantitat de 25 euros, i no s'admetrà a tràmit cap recurs el depòsit del qual no estiga constituït.  
Ho dispose i firme. El jutge. En done fe.   
El secretari. Firma del jutge. Firma del secretari.»  
Atés que es desconeix el domicili o residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat per a portar a efecte la diligència de notificació.  
  
València, 11 de setembre de 2013.- El secretari judicial: Rafael Roselló Sobrevela.